วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
27 พ.ย. 2558

ภาครวมตลาดภาคเช้า
ดัชนี SET ช่วงเช้าปิดบวก 1,366.45 จุด (+0.64 จุด,+0.05%) กรอบ 1,362-1,369 จุด มูลค่าการซื้อขาย  10,393.921 ล้านบาทเรียงลำดับมูลค่าการซื้อขาย ICT ENERG TRANS CONMAT BANK FIN COMM PROP FOOD ตามลำดับ
ตลาดภูมิภาคอ่อนตัว [Nikkei225-0.25%][FBMKLCI +0.02%][HSI -1.23%][SSE -1.52%][TAIEX -1.02%] ไม่มีปัจจัยชี้นำการซื้อขายที่สำคัญทั้งจากในและต่างประเทศ ตลาดหุ้นนิวยอร์กปิดทำการเนื่องในวันขอบคุณพระเจ้า ยังคงติดตามสถานการณ์ตึงเครียดระหว่างรัสเซียและตุรกี   ด้านตลาดหุ้นญี่ปุ่นรับแรงกดดันจากดัชนีราคาผู้บริโภค (CPI) เดือนต.ค. ปรับตัวลง 0.1% เมื่อเทียบเป็นรายปี โดยปรับตัวลดลงติดต่อกันเป็นเดือนที่ 3 ส่วนสำนักงานสถิติแห่งชาติของจีน (NBS) เปิดเผย ผลกำไรของบริษัทอุตสาหกรรมรายใหญ่ของจีนในเดือนต.ค. ปรับตัวลง 4.6% เมื่อเทียบรายปี ซึ่งหดตัวรุนแรงมากขึ้นหลังจากที่ลดลงเพียง 0.1% ในเดือนก.ย.
ปัจจัยไทย นายศิริรุจน์ จุลกะรัตน์ ผู้อำนวยการคนใหม่ของสำนักงานเศรษฐกิจอุตสาหกรรม (สศอ.) เปิดเผยว่า ดัชนีผลผลิตอุตสาหกรรม (MPI) เดือน ต.ค.58 หดตัว -4.2% อยู่ที่ 106.85 จาก 108.19 ในเดือน ก.ย.57 และคาดการณ์ดัชนีผลผลิตอุตสาหกรรมปี 58 ขยายตัวในช่วง -0.5 ถึง 0.5% ก่อนขยายตัว 2-3% ในปี 59 นอกจากนี้ยังได้คาดการณ์ GDP ภาคอุตสาหกรรมปี 58 อยู่ที่ 0-1% ส่วนปี 59 อยู่ที่ 1.5-2.5%
 
IMPACT(+) ADVANC TOP KBANK DTAC BA TCAP WORK TMB INTUCH SAWAD VNG HANA METCO M MTLS  
IMPACT(-) BBL PTT SCC TU CPALL HMPRO PS CPF AOT KTB TRUE CPN RATCH PTTEP IVL DELTA IRPC BTS
 
แนวโน้มตลาดและหุ้นที่น่าสนใจ 
ระยะสั้นมีโอกาสรีบาวด์กลับขึ้นทดสอบ 1,375 จุด
แนวโน้มภาคบ่ายเชิงเทคนิค: ดัชนีวานนี้ไม่สามารถยืนตัวเหนือเส้น Neckline ที่ 1,375 จุด ได้ แต่ยังคงยืนเหนือแนวรับ 1,360 จุด ได้อยู่ ระยะสั้นมีโอกาสรีบาวด์ กลับขึ้นทดสอบ 1,375 จุด โดยเน้นยืนเหนือ 1,360 จุด เป็นสำคัญ  
 
UREKA (ราคาปิดภาคเช้า 1.59)
คงแนะนำซื้อ ราคาสามารถยกจุดต่ำสุดขึ้น พร้อมยืนเหนือแนวรับสำคัญ EMA 15 วันได้อย่างต่อเนื่อง เป็นสัญญาณดี มีโอกาสปรับตัวขึ้นทดสอบ แนวต้าน Fibonacci ที่ 1.66/1.87 บาท
 
BMCL (ราคาปิดภาคเช้า 2.04)
แนะนำซื้อ ราคาสามารถยืนเหนือแนวรับสำคัญ 2.00 บาท ได้ต่อเนื่อง พร้อมมีปริมาณการซื้อขายในสัปดาห์ที่โดดเด่น เป็นการคอนเฟิร์มแนวโน้มขาขึ้น มีโอกาสปรับขึ้นทดสอบ 2.20/2.38 บาท
 
ข่าวภาคเช้า (IQ)
– DNA เซ็น MOU”พี.บี.แอนด์เคฯ”ลุยสื่อโฆษณา เพิ่มช่องสร้างรายได้, ปี 59 เทิร์นอะราวด์ 
– SC จัดแคมเปญพิเศษBest Seller and Luxuryโครงการบ้านหรู 8 ทำเลดีส่งท้ายปี
– BIG LOT เช้านี้ JASIF มูลค่าสูงสุด 90.55 ล้านบาท ราคาเฉลี่ย 9.95 บ./หุ้น 
– สศอ. คาด GDP ภาคอุตสาหกรรมปี 58 อยู่ที่ 0-1% ส่วนปี 59 อยู่ที่ 1.5-2.5%  
– IATA คาดการเดินทางทางอากาศในตอ.กลาง,เอเชียแปซิฟิกโตแซงหน้าอัตราขยายตัวทั่วโลก